open-index/open-wikipedia-markdown huggingface dataset:
משרד ההגנה (יוגוסלביה)

**משרד ההגנה** (בסרבית: **Министарство одбране**, בקרואטית: **ministar obrane**, בסלובנית: **Ministrstvo za obrambo**, במקדונית: **Министерство за одбрана**) היה משרד בממשלת יוגוסלביה אשר היה אמון על מדיניות הביטחון של המדינה.

בתקופת ממלכת יוגוסלביה, משרד ההגנה נקרא "משרד הצבא והצי". בימי מלחמת העולם השנייה, הממשלה היוגוסלבית הגולה, פיצלה את המשרד לשניים: "משרד הצבא" ו"משרד הצי וחיל האוויר". בינואר 1942, שני המשרדים אוחדו מחדש למשרד אחד: "משרד הצבא, הצי וחיל האוויר", שהופקד בידי מפקד הצ'טניקים דראז'ה מיכאילוביץ'.

בתקופת השלטון הקומוניסטי ביוגוסלביה, תוארו של שר ההגנה היה "מזכיר ההגנה הפדרלי". לאחר ביטול השלטון הקומוניסטי והקמת "הרפובליקה הפדרלית של יוגוסלביה", שונה שם התפקיד ל"שר ההגנה". התפקיד נותר על כנו עד הכרזת העצמאות של מונטנגרו ב-3 ביוני 2006, אז פוצל המשרד לשני משרדים נפרדים: משרד ההגנה הסרבי ומשרד ההגנה המונטנגרי.

## שרי ההגנה
### משרד הצבא והצי (1918–1941)

### מזכיר ההגנה הפדרלי (1945–1992)

### שרי ההגנה (1992–2003)

## קישורים חיצוניים
*רשימת שרי ההגנה באתר Rulers.org

קטגוריה:יוגוסלביה: צבא וביטחון
קטגוריה:יוגוסלביה: פוליטיקה
קטגוריה:משרדי ביטחון
ז'וריס שוטאר

**ז'וריס שוטאר** (בצרפתית: **Joris Chotard**; נולד ב-24 בספטמבר 2001 באורנז' שבצרפת) הוא כדורגלן צרפתי המשחק בעמדת הקשר האחורי בקבוצת  ברסט.

## קריירת מועדונים
שוטאר גדל במחלקות הנוער של RC דה פרובנס, FA שאטורנאר, לה פונטה גראן אביניון ומונפלייה. בשנת 2018 החל לשחק בקבוצת המילואים של מונפלייה, ובשנת 2019 החל לשחק בקבוצה הראשונה של המועדון במסגרת ליגת העל הצרפתית.

ב-23 באוגוסט 2025 חתם בברסט.

## קריירה בינלאומית
שוטאר נכלל בסגל נבחרת צרפת עד גיל 21 לטורניר אליפות אירופה עד גיל 21 בשנת 2023.

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). שוטאר זכה עם הנבחרת במדליית כסף.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונפלייה
קטגוריה:כדורגלני ברסט
קטגוריה:כדורגלנים צרפתים באולימפיאדת פריז (2024)
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-2001
סובלנות תקלות

**סובלנות תקלות** היא יכולתה של מערכת להמשיך לפעול כראוי במקרה של כשל או חוסר תפקוד משמעותי באחד או יותר ממרכיביה. אם איכות ההפעלה שלה יורדת בכל זאת, הירידה היא יחסית לחומרת התקלה, בהשוואה למערכת מעוצבת בפשטות, שבה אפילו תקלה קטנה יכולה להוביל להשבתה מוחלטת. סובלנות תקלות מבוקשת במיוחד במערכות עם זמינות גבוהה או משימה קריטית. היכולת לשמור על פונקציונליות כאשר חלקים של מערכת מתקלקלים מכונה דעיכה חיננית (graceful degradation).

עיצוב סובלני לתקלות מאפשר למערכת להמשיך את פעולתה המיועדת, אולי ברמה מופחתת, במקום להיכשל לחלוטין, כאשר חלק כלשהו של המערכת נכשל. המונח משמש לרוב לתיאור מערכות מחשב שנועדו להמשיך לפעול פחות או יותר באופן מלא עם, אולי, הפחתה בתפוקה או עלייה בזמן התגובה במקרה של כשל חלקי כלשהו. כלומר, המערכת בכללותה אינה נעצרת עקב בעיות בחומרה או בתוכנה. דוגמה בתחום אחר היא רכב מנועי שתוכנן כך שימשיך להיות ניתן לנהיגה אם אחד הצמיגים ינוקב, או מבנה המסוגל לשמור על שלמותו בנוכחות נזקים עקב גורמים כמו התעייפות, קורוזיה או פגם בייצור.

במסגרת מערכת אינדיבידואלית ניתן להשיג סובלנות לתקלות על ידי צפיית תנאים חריגים ובניית המערכת להתמודדות איתם, ובאופן כללי, שאיפה לייצוב עצמי  כך שהמערכת תתכנס למצב נטול תקלות. עם זאת, אם ההשלכות של כשל במערכת הן קטסטרופליות, או שהעלות של הפיכתה לאמינה מספיק גבוהה מאוד, פתרון טוב יותר עשוי להיות שימוש בסוג כלשהו של כפילות. בכל מקרה, אם התוצאה של כשל במערכת היא כה קטסטרופלית, המערכת חייבת להיות מסוגלת לחזור למצב בטוח.

## קישורים חיצוניים

קטגוריה:הנדסת מערכות
שייח' חוסיין

**שייח' חוסיין** (באמהרית: **ሼክ ሁሴን**) היא עיירה בדרום-מערב אתיופיה. העיירה ממוקמת באזור בייל באורומיה והגובה שלה הוא 1,386 מטר מעל פני הים.

## סקירה כללית
מגלה הארצות  הגיע לשייח' חוסיין ב-21 בספטמבר 1894 ובילה שם מספר ימים.

ב-23 בדצמבר 2007 דיווח עיתון אתיופי שחברת SATCON Construction השלימה בניית כביש של 170 קילומטרים דרך האזור ההררי של אורומיה המחבר את שייח' חוסיין עם העיירה מיצ'טה.

## קבר שייח' חוסיין
העיירה נקראת על שם מקום קדוש בעיני מוסלמים באתיופיה: קברו של שייח' חוסיין: קדוש סומלי מהמאה ה-13 מ, שהכיר את האסלאם לאנשי סידאמו שחיו באזור באותה תקופה. הוא גם ייסד את  ומספרים שעשה ניסים רבים. מספר ניסים אלו תועדו בהגיוגרפיה שפורסמה בקהיר בשנות ה-20 של המאה ה-20. אף על פי שעיירה זו נמצאת כעת בתחומי המולדת של בני האורומו, היא ממשיכה להיות יעדם של כ-50,000 עולי רגל מאתיופיה פעמיים בשנה במהלך החודשים המוסלמיים שבהם חלו החג' ורביע אל-אוול. העלייה לרגל הראשונה היא להנצחת לידתו, והשנייה היא למותו. באופן מסורתי הם נושאים מקלות שסועים המכונים "אול שייח' חוסיין", שהם קטנים ואינם מנוצלים לכל מטרה מעשית. ברגע שהם מגיעים למקדש, עולי הרגל נכנסים בתורם לקבר הקדוש בזחילה דרך פתח קטן.

המתחם הדתי הנרחב המוקדש לשייח' חוסיין כולל את העיירה ואת העמק הסמוך של קצ'מסרה. במהלך המאה ה-18, האמיר עבד אל-שקור בן יוסף מהרר בנה מקדש לקדוש הבגדאדי עבד אל-קאדר אל-ג'ילאני ליד קברו של שייח' חוסיין. כחלק מהמתחם נחנך גם בית קברות. במתחם יש את המסגד של אביו של שייח' חוסיין, שניהם עם "גובה" מסוג הרר. כמו כן, נמצאות בסמוך שלוש מערות.

## קישורים חיצוניים

## הערות שוליים

קטגוריה:אורומיה
קטגוריה:אתיופיה: ערים
Jingle Bell Rock

"**Jingle Bell Rock**" הוא שיר חג המולד אמריקאי שיצא במקור על ידי בובי הלמס ב-28 בנובמבר 1957. שיר החג הקלאסי הזה הפך למרכיב עיקרי בעונת חג המולד בארצות הברית ונחשבת לשירו הידוע של בובי הלמס. השילוב הייחודי של השיר של אלמנטים של מוזיקת חג המולד, רוק אנד רול, רוקבילי וקאנטרי תרם לפופולריות המתמשכת שלו.

## רקע
"Jingle Bell Rock" הולחן על ידי ג'וזף קרלטון ביל (1900–1967) וג'יימס רוס בות' (1917–1976). עם זאת, הייתה מחלוקת ארוכת שנים, כשבובי הלמס וגיטריסט השיר האנק גרלנד טוענים שהם שינו באופן משמעותי את השיר המקורי, שלטענתם נקרא "Jingle Bell Hop", לפני שהקליטו אותו. למרות תרומתם, לא הלמס ולא גרלנד קיבלו קרדיטים לכתיבה או תמלוגים עבור השיר.

## הגרסה של בובי הלמס
הגרסה של בובי הלמס מ-1957 לשיר, בהפקתו של פול כהן, נותרה אחד הביצועים הידועים ביותר לשיר. הרצועה כוללת הפניות לשירים פופולריים אחרים משנות ה-50 ומזכירה את "Jingle hop". מרכיבים בולטים בהקלטה זו כוללים את הגיטרה החשמלית שמבוצעת על ידי האנק גרלנד וקולות רקע של אניטה קר זינגרס.

הלמס הקליט את השיר מספר פעמים במהלך הקריירה שלו, כולל הקלטות חוזרות ב-1965, 1967, 1970 ו-1983. כל גרסה תרמה למורשת המתמשכת של השיר.

## הגרסה של ברנדה לי
ב-1964 הקליטה ברנדה לי את הביצוע שלה ל-"Jingle Bell Rock" לאלבומה *Merry Christmas from Brenda Lee*. ההקלטה הזו, שפורסמה ב-19 באוקטובר 1964, הפכה להצלחה במצעדים והמשיכה להיות קשורה לעונת החגים.

## גרסאות כיסוי
במהלך השנים, "Jingle Bell Rock" בוצע על ידי אמנים שונים, כולל לינדזי לוהן ב-2022 עבור הסרט "חג מולד בלתי נשכח" של נטפליקס.

## מיקומי שיא
הגרסה המקורית של בובי הלמס ל-"Jingle Bell Rock" זכתה להצלחה משמעותית במצעדי מוזיקה שונים, הן עם יציאתו הראשונית והן בשנים שלאחר מכן. השיר נכנס באופן עקבי למצעדים במהלך עונת החגים. ראוי לציין כי בשנת 2019, השיר הגיע לעשירייה הפותחת של בילבורד הוט 100, וקבע שיא של ההמתנה הארוכה ביותר לכניסה לעשירייה הפותחת, 60 שנה, ארבעה חודשים ושבועיים לאחר כניסתו הראשונית למצעד.

### הגרסה של בובי הלמס

#### מצעדי סוף שנה

### הגרסה של ברנדה לי

### הגרסה של ג'ורג' סטרייט

### הגרסה של ארון טיפין

### הגרסה של רסקל פלאטס

### הגרסה של בלייק שלטון ומירנדה למברט

### הגרסה של Hall & Oates

## נתוני מכירות
### הגרסה של בובי הלמס

### הגרסה של Hall & Oates

## קישורים חיצוניים

## הערות שוליים

קטגוריה:שירי 1957
קטגוריה:שירי 1964
קטגוריה:שירי 1967
קטגוריה:סינגלים מ-1957
קטגוריה:שירי ביל היילי
קטגוריה:שירי ברנדה לי
קטגוריה:שירים באנגלית
קטגוריה:שירי חג המולד
קטגוריה:שירים על מוזיקת רוק
אמיר חאתמי

**אמיר חאתמי** (בפרסית: **امیر حاتمی**) הוא איש צבא איראני בדרגת מייג'ור גנרל המכהן כמפקד צבא איראן. שימש בעבר כשר ההגנה של איראן בממשלתו השנייה של חסן רוחאני.

## ביוגרפיה
אמיר חאתמי נולד בשנת 1966 בעיר זנג'אן.

## קריירה צבאית
חאתמי התנדב בבסיג' והשתתף מטעמה בלחימה בשנים האחרונות של מלחמת איראן–עיראק. לאחר המלחמה התגייס לצבא איראן ובו עבר קורס קצינים בפקולטה לקצונה באוניברסיטת אימאם עלי. הוא סיים את לימודיו עם תואר בתחום ניהול מדעי הביטחון.

בהמשך הוא פיקד על יחידות הצבא באזורים המערביים של איראן, במשך כשש שנים.

בשנת 1998, בגיל 32, הועלה חאתמי בשתי דרגות, לדרגת בריגדיר שני, על ידי האייתוללה עלי ח'אמנאי, ומונה לתפקיד סגן מפקד המודיעין של הצבא. הוא שימש בתפקיד זה שמונה שנים.
ממוזער|אמיר חאתמי ללא מדים
לפני גיל 40, הוא הועלה לדרגת בריגדיר גנרל, ובשנת 2005 מונה לסגן ראש משאבי אנוש במטכ"ל האיראני.

בהמשך, על פי סוכנות הידיעות האיראנית, הוא שירת בתפקידים הבאים:
* סגן שר הביטחון בממשלה ה-11,
* סגן הרמטכ"ל,
* אחראי על הובלת יחסי חוץ ופיתוח שיתוף פעולה צבאי עם כמה מדינות באזור,
* ראש המשרד ליחסים בין-לאומיים של הצבא.

בשנת 2006 מונה לסגן ראש המטה הכללי ובשנים 2013–2017 היה סגן שר הביטחון.

חאתמי מונה לתפקיד שר ההגנה על ידי נשיא איראן חסן רוחאני ב-8 באוגוסט 2017. ב-20 אוגוסט 2017 אושר המינוי בפרלמנט. קודמיו בתפקיד שר ההגנה, בעשרים שנה האחרונות, היו קצינים ממשמרות המהפכה. שר ההגנה האחרון מקרב אנשי הצבא היה מוחמד חוסיין ג'לאלי ב-1989.

לאחר תום כהונתו של רוחאני מינה המנהיג העליון של איראן עלי ח'אמנאי את חאתמי ליועצו לענייני צבא איראן.

ב־13 ביוני 2025 מינה המנהיג העליון של איראן עלי ח'אמנאי את חאתמי למפקד צבא איראן לאחר שמפקד הצבא עבדולרחים מוסאווי קודם למפקד הכוחות המזוינים של איראן בעקבות מות מפקד הכוחות המזוינים הקודם מוחמד באקרי במבצע עם כלביא.

## עמדות
חאתמי הוא תומך ידוע של גישת "ההגנה התקפית", אותה מובילה איראן מ־2014–2016. הגישה קוראת למעורבות איראנית מחוץ לגבולותיה לצורך יצירת השפעה ועומק אסטרטגי, לצד חיזוק ציר ההתנגדות.

## קישורים חיצוניים

## הערות שוליים

קטגוריה:שרי ההגנה של איראן
קטגוריה:איראנים שנולדו ב-1956
סאלי קורנבלות'

**סאלי אן קורנבלות**' (באנגלית: **Sally Ann Kornbluth**; נולדה ב-1961) היא ביולוגית תאים אמריקאית ממוצא יהודי, המכהנת כנשיאה ה-18 של המכון הטכנולוגי של מסצ'וסטס מאז ינואר 2023.

קורנבלות' שימשה כמנהלת אקדמית של אוניברסיטת דיוק בין השנים 2014 ל-2022 וכסגנית הדיקן למדע בסיסי של בית הספר לרפואה של אוניברסיטת דיוק מ-2006 עד 2014.

## קורות חיים
קורנבלות' נולדה בפטרסון שבניו ג'רזי, וגדלה בפייר לון. אביה ג'ורג' היה רואה חשבון ואמה, מריסה גלווני , הייתה זמרת אופרה.

קורנבלות' קיבלה תואר ראשון BA עם התמחות במדע המדינה מוויליאמס קולג' ב-1982 ותואר ראשון במדעים עם התמחות בגנטיקה מעמנואל קולג'  של אוניברסיטת קיימברידג' הבריטית ב-1984. היא קיבלה תואר דוקטור לפילוסופיה באונקולוגיה מולקולרית  מאוניברסיטת רוקפלר ב-1989.

## קריירה
קורנבלות' הפכה לחברה בפקולטה באוניברסיטת דיוק ב-1994. היא כיהנה כסגנית דיקן למדעים בבית הספר לרפואה של אוניברסיטת דיוק בין השנים 2006 ל-2014.

ב-2014 היא נבחרה למנהלת אקדמאית של אוניברסיטת דיוק, האישה הראשונה שמשרתת בתפקיד זה.

### נשיאת המכון הטכנולוגי של מסצ'וסטס
בשנת 2022 נבחרה קורנבלות' לנשיאה ה-18 של המכון הטכנולוגי של מסצ'וסטס וירשה את ליאו רפאל רייף , היא נכנסה לתפקיד בשנת 2023, בטקס הכניסה היא ציינה כי את יעדיה כנשיאה לרבות האצת העבודה על שינויי אקלים וחיזוק הקשרים בין הנדסה ומדעי החיים.

בעקבות טבח שבעה באוקטובר, קורנבלות' ושתי נשיאות אוניברסיטה נוספות (ליז מגיל מאוניברסיטת פנסילבניה וקלודין גיי מאוניברסיטת הרווארד) זומנו לשימוע בקונגרס בדצמבר 2023, לאחר שהועלתה ביקורת ציבורית כנגדן שלא פעלו לכאורה נגד האנטישמיות בקמפוסים ולא גינו את חמאס בצורה מספקת. קורנבלות', ממוצא יהודי, נחקרה על ידי אליס סטפניק האם קריאות ל"רצח עם של יהודים" מהוות עבירה של הטרדה ובריונות, וענתה שהן יכולות להיות "אם הן מכוונות ליחידים, ולא רק הצהרות פומביות". בנוסף אמרה קורנבלות' שהיא לא שמעה קריאות לרצח עם. על פי סטפניק קריאות "אינתיפאדה" ו"מהנהר עד לים" עשויות להיחשב כ"קריאה לרצח עם" של העם היהודי. סטפניק אמרה לאחר השימוע כי התשובות שניתנו הן אנטישמיות ובלתי קבילות. לאחר מכן קיבל בית הנבחרים החלטה לקרוא לקורנבלות' ולנשיאות האחרות להתפטר מתפקידן. קורנבלות' היא היחידה מבין השלוש שלא התפטרה.

## חיים אישיים
קורנבלות' נשואה לדניאל לו, פרופסור לפרמקולוגיה וביולוגיה של הסרטן בבית הספר לרפואה של אוניברסיטת דיוק. יש להם שני ילדים. קורנבלות' היא ממוצא יהודי.

## קישורים חיצוניים

* 

## הערות שוליים

קטגוריה:מדענים יהודים אמריקאים
קטגוריה:בוגרות אוניברסיטת קיימברידג'
קטגוריה:בוגרות ויליאמס קולג'
קטגוריה:בוגרות אוניברסיטת רוקפלר
קטגוריה:סגל אוניברסיטת דיוק
קטגוריה:מיקרוביולוגיות
קטגוריה:מיקרוביולוגים יהודים אמריקאים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
מונוטוניקס

**מונוטוניקס** היא להקת גראז' רוק ישראלית שפעלה בין 2005 ל-2011. הלהקה הורכבה מהסולן עמי שלו המתופף חגי פרשטמן והגיטריסט יונתן גת.
הלהקה הוציאה שני אלבומים.

בשנת 2008 הגדיר מגזין המוזיקה "ספין" את הלהקה כ"להקת הרוקנרול עם ההופעה הטובה ביותר".

## היסטוריה
בשנת 2004 הוציאו חברי להקת מונו אדיקטד אסיד מן (עמי שלו, רן שמעוני וליאור מיכל) את השיר Lucky One בלייבל פאסט מיוזיק תחת השם מונוטוניקס.

באוקטובר 2005 הלהקה שחררה EP ראשון גם הוא בליבל פאסט מיוזיק, כשאת הגיטריסט ליאור מיכל החליף יונתן גת מלהקת פאנקייק.

הלהקה התפרסמה בכך שלא נגנה על הבמה אלא בתוך הקהל, ובווליום גבוה, עד כדי כך שלא מעט פעמים כיבו להם את החשמל או הזמינו משטרה.

בשנים 2006–2007 הלהקה נגנה בארצות הברית ואירופה כ-300 הופעות. חלקם בפסטיבלים גדולים וחממו את להקת סילבר ג'וז במספר הופעות. לקראת סוף ההופעות הלהקה הייתה מדליקה את התופים ולפעמים הקהל היה מרים את התופים והמתופף. הבמאי הרמוני קורין כתב עליהם שהם "שילוב של תיאטרון אקסטרים וחיזיון".

בשנת 2008 ציין האתר AllMusic את הלהקה כ"אחת מחמש הלהקות שאסור לפספס את ההופעה שלהן".
באותה שנה החליף המתופף גיא שכטר מהלהקות קרוסלה וראול את המתופף רן שמעוני לסיבוב הופעות אחד. ולבסוף חגי פרשטמן החליף את גיא כמתופף הקבוע של הלהקה.

באפריל 2008 הוציאו בלייבל Drag City מיני-אלבום בשם Body Language שהכיל 6 שירים. את האלבום הפיק טים גרין מלהקת fucking champs.

בספטמבר 2009 הוציאו את אלבומם הראשון Where Were You When It Happened. מתוך האלבום השיר Set Me Free פתח פרק בסדרה האוס.
בנוסף השיר Body Language נכלל במשחק הווידאו המצליח GTA

בסך הכל בין השנים 2005 ל-2009 הלהקה ערכה כ-600 הופעות, רובן בארצות הברית ובאירופה.

בשנת 2010 הקליטו באולפנים של סטיב אלביני ובהפקתו את אלבומם השני Not Yet. האלבום שוחרר בינואר 2011.

## קישורים חיצוניים
* 

## הערות שוליים

קטגוריה:להקות אינדי ישראליות
קטגוריה:להקות פאנק (Punk) ישראליות
קטגוריה:מוזיקאים ישראלים
קטגוריה:שלישיות מוזיקליות ישראליות
קטגוריה:להקות שהוקמו בשנת 2005
קטגוריה:להקות שהתפרקו בשנת 2011
פיטי

**פיטי** (באזרית: **Piti**) הוא מרק בשר מסורתי מהמטבח הנפוץ באזרבייג'ן, איראן ובמדינות דרום הקווקז.

המרק מורכב מבשר כבש, שומן של אליה, חומוס, בצל, עגבנייה, גזר, תפוח אדמה, סומק וזעפרן המבושלים באיטיות בכלי חרס אטום הנקרא דופו (Dopu).

נהוג להגיש את המרק עם צלחת נוספת כך שהסועד יוכל לפרק את הבשר מהמרק ויוכל לאכול אותם בנפרד כמנה ראשונה ועיקרית.

מלבד הגרסה האזרית, קיימת גם גרסה ארמנית הנקראת פוטוק (Putuk) וגרסה איראנית אבגושט (Abgoosht).

## ראו גם
* צ'אנאחי
* גיבץ'

## קישורים חיצוניים

* מתכון להכנת פיטי, באתר Kuking

## הערות שוליים

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הפרסי
קטגוריה:המטבח הקווקזי
קטגוריה:מרקים
אנדרו פויסטל

**אנדרו פויסטל** (באנגלית: **Andrew J. Feustel**; נולד ב-25 באוגוסט 1965, לנקסטר) הוא גאופיזיקאי ואסטרונאוט בתוכנית מעבורות החלל של נאס"א. הוא היה מפקד משלחת מס' 56 לתחנת החלל הבין-לאומית.

## קורות חיים
אנדרו פויסטל נולד בלנקסטר, פנסילבניה וגדל בלייק אוריון, מישיגן בה סיים לימודי בית ספר. בשנת 1985 הוא התחיל לימודים באוניברסיטת פרדו ממנה קיבל בשנת 1989 תואר ראשון במדעי כדור הארץ ובשנת 1991 הוא קיבל מאותו מוסד תואר שני בגאופיזיקה. בהמשך הוא עבר לקינגסטון שבקנדה וסיים דוקטורט בשנת 1995.

פויסטל עבד מספר שנים בסייסמולוגיה בקנדה ובשנת 1997 עבר ליוסטון בה עבד באקסון מוביל.

## שירות בתחום החלל
בשנת 2000 פויסטל נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

במאי 2009 פויסטל טס לחלל כמהנדס במשימה STS-125 במעבורת החלל אטלנטיס (סקוט אלטמן היה מפקד צוות). משימה זו היא החמישית והאחרונה לתחזוקת טלסקופ החלל האבל. במהלך משימה זו הוא ביצע 3 פעמים פעילות חוץ-רכבית באורך כולל של כ-20.5 שעות.

במאי 2011 פויסטל טס לחלל כמהנדס במשימה STS-134 במעבורת החלל אנדוור (מארק קלי היה מפקד צוות). המשימה יועדה להביא אל תחנת החלל הבינלאומית את המנשא הלוגיסטי EXPRESS 3, וספקטרומטר אלפא-מגנטי שעלותו 1.5 מיליארד דולר. שיגור ספקטרומטר זה, שמשקלו 7 טון, כמעט בוטל לאחר אסון מעבורת החלל קולומביה, אך בהחלטה מיוחדת של הקונגרס נוספה משימה זו כדי לשגרו בכל זאת. הספקטרומטר מיועד לזהות ולמדוד קרינה קוסמית, ולשפר את הבנתנו על המפץ הגדול.
במהלך משימה זו הוא ביצע 3 פעמים פעילות חוץ-רכבית באורך כולל של כ-21 שעות.

במרץ 2018 פויסטל טס בפעם שלישית בחללית סויוז MS-08 והצטרף למשלחת מס' 55 לתחנת החלל הבין-לאומית בפיקוד אנטון שקאפלרוב. לאחר סיום עבודת המשלחת פויסטל מונה למפקד משלחת מס' 56 לתחנת החלל הבין-לאומית. הוא חזר לכדור הארץ לאחר 196 ימים בחלל וביצוע 3 פעילויות חוץ-רכביות בארוך כולל של כ-20 שעות.

בנובמבר 2022 פויסטל פעל כ"אסטרונאוט ראשי" עד שבפברואר 2023 ג'וזף אקבה קיבל מינוי רשמי.

בשנת 2023 פויסטל פרש מנאס"א.

## קישורים חיצוניים

* הביוגרפיה של אנדרו פויסטל

קטגוריה:הלכי חלל אמריקאים
קטגוריה:אסטרונאוטים אמריקאים
קטגוריה:בוגרי אוניברסיטת פרדו
קטגוריה:בוגרי אוניברסיטאות ומכללות בקנדה
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1965
Jilin-1

שמאל|ממוזער|200px|לוויין במהלך בדיקות
**גִ'ילִין-1** (בסינית: ) היא סדרה של לווייני חישה מרחוק שנבנו בסין לצרכים מסחריים. הלוויינים מופעלים על ידי Changchun Institute of Optics, Fine Mechanics and Physics שהוא חלק של האקדמיה למדעים של סין. החברה ממוקמת בג'ילין, וזה מקור לשם הלוויינים.

תחילה היה מתוכנן לשגר 138 לוויינים. לאור הניסיון שנצבר הוחלט להרחיב את המערכת ל-300 לוויינים. נכון לתחילת 2024 כבר שוגרו מעל ל-100 לוויינים.

השיגור הראשון בוצע בשנת 2015 והוא כלל לוויינים ממספר סוגים. לוויין מדגם Jilin-1 LQSat שכלל מצלמה דיגיטלית עם רגישות 5 מ', 2 לוויינים Jilin-1 Video עם ציוד הסרטה צבעוני ברגישות 0.7 מ' ולוויין Jilin-1 Optical עם מצלמות שחור לבן ברגישות 0.7 מ' ו-4 מ' בצבע.

בהמשך שוגרו לוויינים מדגמים נוספים:

Jilin-1 Spectrum שסיפק נתונים בספקטרום רחב עם רגישות של 5 מ'.

Jilin-1 Gaofen שסיפק נתונים בספקטרום רחב עם רגישות של 4 מ' ושחור לבן עד 0.74 מ'.

Jilin-1 Hongwai שמספקים צילומים בתת-אדום.

Jilin-1 Kuanfu שדגם מתקדם יכולים להעביר צילום רצועה ברוחב של 150 ק"מ עם רגישות של 0.5 מ'.

החומר שמתקבל מועבר לגופים פרטיים לפי הזמנה. עד לשנת 2017 בוצעו צילומים תקופתיים של תהליך בניית אצטדיון בטורקמניסטן. בוצעו צילומי תנועת המטוסים בנמל התעופה הבין-לאומי הרטספילד-ג'קסון אטלנטה ושינויים בהיקף היערות בגבול סין-רוסיה. היו ידיעות שלוויינים מסוגלם לגלות מטוס F-22 ראפטור בטיסה.
## רשימת שיגורים

## קישורים חיצוניים

* מידע על שיגורים ולוויינים
* תיאור המערכת
* תיאור הלוויינים

## הערות שוליים

קטגוריה:לוויינים סינים
קטגוריה:לווייני חישה מרחוק
בורגר (מעמד חברתי)

ממוזער| דיוקן של בורגר (בערך 1660) מאת Lucas Franchoys the Younger
**בורגר** (באנגלית: **Burgher (social class)**) היה דרגה או תואר של אזרח מיוחס של ערים בימי הביניים באירופה המוקדמת המודרנית. הבורגרים יצרו את המאגר שממנו ניתן היה למשוך את פקידי הציבור (למשל העירייה) ומשפחותיהם הקרובות שהיוו את המעמד החברתי של בורגנות ימי הביניים.

## קבלה/כניסה
הכניסה למעמד בורגר השתנתה ממדינה למדינה ומעיר לעיר. בסלובקיה למשל, הוכחה לגבי בעלות על רכוש בעיר הייתה תנאי לקבלה כ"בורגר".

## זכויות
כל פשע נגד בורגר נתפס כפשע נגד קהילת העיר. בשווייץ אם בורגר נרצח, לשאר הבורגרים הייתה הזכות להביא את הרוצח כביכול, למשפט על פי הדין השיפוטי.

בהולנד קיבלו הבורגנים פטור מ"קורווה" (Corvée) כלומר "מס עובד" דהיינו מעבודות כפייה, פריווילגיה שהתרחבה מאוחר יותר גם לאיי הודו המזרחיים ההולנדיים. רק בורגנים יכלו להצטרף למשמר העיר באמסטרדם, כי כדי להצטרף, השומרים היו צריכים לרכוש ציוד משלהם. חברות במשמר היוותה לעיתים קרובות אבן דרך לעמדות פוליטיות.

## בריטניה
בורגס (Burgess) היה תואר בריטי ששימש בימי הביניים ובתקופה המודרנית המוקדמת, כדי לציין מישהו ממעמד הבורגרים. הכוונה הייתה במקור לאדם חופשי של רובע או בורג, אך מאוחר יותר פירושו הפך לפקיד עירייה או נציג בבית הנבחרים.

## גרמניה
"בורגר גדול" (זכר) או "בורגרית גדולה" (נקבה) (בגרמנית: **Großbürger** (זכר), **Großbürgerin** (נקבה)) היה תואר ספציפי שניתן או עבר בירושה לאנשי מוצא גרמני בימי הביניים ומעמד בולט שהיה מוגדר מבחינה משפטית והעניק הרשאות חוקתיות וזכויות משפטיות בלעדיות (בגרמנית: **Großbürgerrecht**). גרוסבירגרים היו מגנאטים וכפופים רק לקיסר, ללא תלות בפיאודליזם ובאצולה טריטוריאלית של לורדים גבוהים.

## ארצות השפלה
בארצות השפלה פורטר (בהולנדית: poorter) הוא כינוי היסטורי לסוג של בורגר הולנדי, או פלמי, שרכש את הזכות לחיות בין חומות עיר בעלת זכויות עיר.

## שווייץ
בחלק מהקנטונים של שווייץ, להיות בורגר (מהמילה בורגנות) היה גם סוג של זכות קהילתית מקומית וגם זכות אישית. ה"זכות לבורגנות" (מעין זכות עירונית), הייתה מלווה במגילת חירויות וזכויות שנכרתה בין האצולה לבורגנות. התנאי המקדים להשתייכות לבורגנות היה החזקת מקרקעין בלב העיר.

## דרום אפריקה
בורגרים חופשיים (בהולנדית: **Vrijburgher**, באפריקאנס: **Vryburger**) היו מתיישבים אירופיים מוקדמים בכף התקווה הטובה במאה ה-18. כניסת הבורגרים החופשיים לכף נחשבת לתחילת התיישבות הקבע של אירופאים בדרום אפריקה. אוכלוסיית הבורגרים החופשיים התגלגלה בסופו של דבר לשני פלחים נפרדים שהפכו נפרדים כמעמד חברתי לפי עושר והשכלה: אלה של הקייפ הולנדים (אפריקאנר בונד) והבורים.

## ערים ספציפיות
* בורגנים של בריסל
* הבורגנים של פריז
* הבורגנות של ז'נבה
* Hanseaten

## קישורים חיצוניים

## הערות שוליים

קטגוריה:תארים
קטגוריה:ימי הביניים
DNA (אלבום של DNA הומבייס, 2022)

***DNA*** הוא אלבום האולפן השני של הצמד המוזיקלי הישראלי DNA הומבייס שפורסם ב-26 בדצמבר 2022, בהוצאה עצמית.

## רקע
בשנת 2019 התאחדה הזמרת-יוצרת הישראלית דנה ברגר ביחד עם בן זוגה עדי שרון. הם הקימו ביחד את DNA הומבייס והכריזו על אלבום משותף בשם *[[DNA (אלבום של DNA הומבייס, 2020)|DNA]]*. לאחר הוצאת ארבעה סינגלים הוחלט כי אלבום המשך לזה הקודם יוקלט, באותו הקונספט. ב-5 בדצמבר 2022 יצא לאור הסינגל המוביל והיחיד מתוך האלבום, "רק אתה (יודע לאהוב אותי)". שלושה שבועות לאחר מכן, רגע לפני שהסתיימה שנת 2022 הועלה *DNA* לרשתות הסטרימינג השונות והיה זמין להורדה דיגיטלית.

המוזיקה ב-*DNA* מאופיינת בצלילים דומים לאלה שאפיינו את המוזיקה ב-*[[DNA (אלבום של DNA הומבייס, 2020)|DNA]]* משנת 2020.

## רשימת רצועות

## קישורים חיצוניים

## הערות שוליים

קטגוריה:אלבומי DNA הומבייס
קטגוריה:אלבומי דנה ברגר
קטגוריה:אלבומים משותפים
קטגוריה:אלבומים בעברית
קטגוריה:אלבומים בהוצאה עצמית
גן עדן עירוני

**גן עדן עירוני** הוא אלבום הבכורה והיחיד של הלהקה הישראלית בלאגן.

מתוך האלבום בלט השיר "גברים מקצוענים" שזכה להצלחה ארצית ודורג במקום ה-25 במצעד העברי השנתי של רשת ג'.

## רקע
יחד עם יאיר גת בבס, דרור מרגלית בקלידים וגל הדני בתופים (שהוחלף אחר כך ברע מוכיח) הקליטה הלהקה ב-1991 את אלבומה היחיד, גן עדן עירוני, שיצא לשוק במרץ 1992 בהוצאת חברת התקליטים פונוקול. יובל מסנר ושאר הלהקה עיבדו והפיקו מוזיקלית כאשר מיכה מיכאלי ייעץ בנושא העיבודים. שני השירים שבלטו מתוך האלבום היו "גברים מקצוענים" ו"שקט", אותו כתבה יונה וולך והלחין מסנר. השיר יצא לתחנות הרדיו והושמע בהן רבות עוד לפני יציאת האלבום.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1992
קטגוריה:אלבומים בעברית
קטגוריה:אלבומי חברת פונוקול
כוונת השלכה

ממוזער|מבט דרך כוונת השלכה לעבר המטרה המסומנת בנקודה כתומה בנשק M16 שבשימוש צה"לי.
**כוונת השלכה** (באנגלית: **Reflector sight** או **Reflex sight**) היא כוונת מבוססת סיב אופטי, המרכז אור לנקודה במרכז הכוונת שאליה מכוּון הנשק. כוונת השלכה יכולה להיות מורכבת על רובים או אקדחים.

## היסטוריה

ממוזער|מבט בכוונת EOTECH 512
רעיון פיתוח כוונת ההשלכה עלה בשנת 1900, אז רשם מהנדס האופטיקה האירי הווארד גרוב פטנט על רעיון כוונת ההשלכה ל"כלי נשק גדולים וקטנים". השימוש הראשון בכוונת השלכה היה במטוסי קרב גרמניים ב־1918. הכוונת השתמשה בקולימטור כדי ליצור תמונה שמתמקדת באינסוף ומוקרנת על זכוכית שקופה. בניגוד לכוונות ברזל ישנות, הטייס לא צריך לכוון את מבטו כדי לראות את נקודת הפגיעה של הכדור, אלא יכול היה להזיז את ראשו (בטווח העדשה של הקולימטור) ועדיין לראות תמונה שמכוונת למקום המדויק. תותחי המטוס אופסו בהתאם לכוונת כדי שהכדורים והפגזים יפגעו בנקודה במרכז הכוונת ממרחק מסוים.

## תכונות
[ממוזער|כוונת השלכה מדגם מפרולייט M21 מורכבת על רובה [M16 בשימוש צה"ל. הכוונת מולבשת על מתפסי הרובה בעזרת מתאם מיוחד.]]
ממוזער|מבט דרך כוונת השלכה מתוצרת חברת Tasco.
לכוונת ההשלכה יתרון משמעותי על פני כוונת הברזל:

המהירות בה ניתן לכוון על מטרה עם כוונת השלכה גדולה בהרבה, מכיוון שמספר המשתנים אותם נדרש להתאים על מנת לירות בכוונת ברזל הם 2 (הצלבה בין אחורי לקדמי) לעומת שימוש בכוונת השלכה שדורש רק משתנה אחד והוא המיקום של הנקודה המופיעה בכוונת

## שימוש בצה"ל
ביחידות המובחרות של צה"ל נעשה שימוש בכוונת השלכה בשם 'טריג'יקון רפלקס', של חברת טריג'יקון. כוונת זו מתחברת לנשק באמצעות מתאם A.R.M.S.

חברה נוספת שכמה דגמים של כוונות השלכה שבית הייצור שלה נמצאים בשימוש צה"ל היא חברת מפרולייט הישראלית. בין הכוונות תוצרת מפרולייט שבשימוש צה"ל נמנות מפרולייט M21 הוותיקה, מפרולייט M5 שנכנסה לשימוש ב-2015, ומפרו מור. בנוסף לכך, יש גם שימוש בכוונת השלכה מדגם MARS (ראשי תיבות של Multi-Purpose Aiming Reflex Sight) המיועדת להתקנה על רובי M4 או תבור בעלי מסילת פיקטיני.
## ראו גם

* כוונת ברזל
* כוונת טלסקופית
## קישורים חיצוניים

## הערות שוליים

קטגוריה:כלי ירייה - מבנה ופעולה
השלכה
יעקב זנדבנק

**יעקב זנדבנק** (א' בטבת תרנ"ח, 26 בדצמבר 1897, גליציה - כ' בסיוון תרצ"ט, 7 ביוני 1939, תל אביב) היה פעיל תרבות מרכזי ומנהל המרכז לתרבות בהסתדרות הכללית של העובדים בישראל, לצד עבודתו בפעילות התרבות של התאחדות עולי גרמניה. פרסם עשרות מאמרים בענייני תרבות והשכלה, וקבע את מדיניות התרבות של ההסתדרות בשנות השלושים בהשפעת מגמות עולמיות של חינוך מבוגרים.
ממוזער|שמאל|יעקב זנדבנק
## קורות חיים
זנדבנק נולד בכפר פיסקורוביצה במזרח גליציה, לאביו יוסף ולאימו חנה דבורה לבית רפפורט, וקיבל חינוך מסורתי בחדר ובישיבה. לאחר מלחמת העולם הראשונה עבר לגרמניה והצטרף לתנועת הפועל הצעיר ולתנועת החלוץ. הוא למד בבתי-ספר טכניים בצוויקאו ובארנשטאדט ועבד כמורה לעברית בבית משפחה יהודית במדינת תורינגיה. בשנת 1922 מינה אותו שלמה זלמן שוקן כמזכיר, מורה וספרן בביתו, תפקיד שבו עבד עד 1926. באותן שנים עסק גם בפעילות ציונית בגרמניה.

בינואר שנת 1926 עלה לארץ ישראל, יחד עם אשתו חנה, ועבד במשך שנה במקווה ישראל. לאחר מכן החל לעבוד כמזכיר ועדת התרבות של הסתדרות העובדים, ומ-1930 עמד בראש המרכז לתרבות של ההסתדרות. בשנת 1932 הצטרף לפעילות התרבותית של התאחדות עולי גרמניה, ויחד עם נחום לוין הוביל אותה בכל רחבי הארץ.

זנדבנק ביסס את חינוך המבוגרים בארץ ישראל מעשית ורעיונית, והביא אל העשייה המקומית את הרקע התאורטי העולמי בתחום חינוך המבוגרים. בשנת 1931 הוא אף נסע לגרמניה כדי להשתלם ולהרחיב את ידיעותיו בתחום. בשנות השלושים רתם זנדבנק את האוניברסיטה העברית לפעילות התרבות של ההסתדרות, וניסה לקדם גם שיתוף פעולה עם מרטין בובר, מתוך ההיכרות שלו עם העשייה בתחום באירופה ואולי גם בהשפעת דוח הרטוג, דוח ביקורת על פעילות האוניברסיטה העברית שנכתב בשנת 1933.

זנדבנק נפטר במפתיע בגיל ארבעים ושלוש בלבד, בסיוון תרצ"ט, 1939. רבים השתתפו בלוויה הגדולה שנערכה לו, שיצאה מבית הוועד הפועל של ההסתדרות.

משנתו של זנדבנק הוצגה בקובץ 'נתיבי תרבות', שראה אור לאחר מותו הפתאומי בשנת 1939. לזכרו הוקדש הקובץ "אורות: קובץ לשאלות התרבות" בעריכת אברהם לוינסון.

זנדבנק היה אביהם של שמעון זנדבנק, חוקר ספרות ומתרגם ישראלי, ושל אורי זנדבנק שהיה פרופסור לרפואה והתמחה בנוירופתולוגיה.

ארכיונו שמור, בצד ארכיונו של בנו שמעון זנדבנק, במכון גנזים של אגודת הסופרות והסופרים העברים בישראל בבית אריאלה בתל אביב-יפו.

## ספרים שכתב
* יעקב זנדבנק (עורך), **גוסטב לנדאואר: במלאת עשרים שנה להרצחו**, תל אביב: המרכז לתרבות של הסתדרות העובדים העברים הכללית בארץ ישראל, תרצ"ט.
* יעקב זנדבנק, **בנתיבי תרבות: מאמרים ומסות,** תל אביב: הוצאת המרכז לתרבות, ת"ש.

## לקריאה נוספת
* חנה זנדבנק, "מחייו" בתוך **בנתיבי תרבות: מאמרים ומסות** (תל אביב: הוצאת המרכז לתרבות, ת"ש), עמודים 3–7.
* Michael Volkmann*, *'Neuorientierung in Palästina: Erwachsenenbildung deutschsprachiger jüdischer Einwanderer 1933–1948**' (Tübingen: Böhlau, 1992), pp. 257–292

## קישורים חיצוניים
* 
*
*
*
*

## הערות שוליים

2023 12
קטגוריה:אנשי חינוך ישראלים
דראווידר קזגאם

**דראווידר קזגאם** (בטמילית: **திராவிடர் கழகம்**, מילולית: הליגה הדראווידית) היא תנועה חברתית טמילית שהייתה בסיס למפלגות הפוליטיות העיקריות של טאמיל נאדו.

דרראוויר קזגאם הוקמה על ידי פרייאר, מנהיג טמילי שכיהן כנשיא מפלגת הצדק מ-1938. ב-1944 קיימה המפלגה ועדה ב, בה התחלקה המפלגה בין הרדיקליים והשמרנים. הרדיקליים, שנשאו עיניהם לנשיא המפלגה פרייאר ומזכירה כ. מ. אננאדוראי, קידמו החלטה לשנות את שם המפלגה לדראווידר קזגאם, שפרשה מפעילות פוליטית. השמרנים הקימו מפלגה מתחרה בשם מפלגת הצדק, שהתקיימה לשנים מספר. הארגון, שחתר למדינה דראווידית עצמאית, התנגד להשתתפות בפוליטיקה מחשש שהפוליטיקה תגבר על האידאולוגיה.

ב-1946 הקים פרייאר זרוע מילטנטית בשם חיל מתנדבי החולצות השחורות. עם הזמן, החלו תומכי פרייאר לדרוש כי כלל חברי המפלגה ילבשו חולצות שחורות, דבר שהביא למתחים בינן לבין אננאדוראי. הארגון הוצא מחוץ לחוק במאי 1946 על ידי ממשלת נשיאות מדראס, שהייתה בשליטת הקונגרס.

הגישות השונות בתוך המפלגה בלטו גם על רקע עצמאות הודו ב-15 באוגוסט 1947. פרייאר, שהלך והקצין בהגותו הדראווידית, קרא לתומכי התנועה לראות ביום חילופי השלטון יום אבל, ומעבר משליטה קולוניאלית בריטית לשיטה ארית. לעומתו, אננאדוראי ראה ביציאת הבריטים אירוע משמח, ויציאת אחד מאויבי הדראווידים. הוא גם טען שתמיכה בעצמאות תסייע לְהָזֵם את טענות הקונגרס שהתנועה אוהדת את הבריטים ולחיזוק התנועה. במוסדות המפלגה נמצאה תמיכה לגישתו של פרייאר, אך אננאדוראי השתמש בשליטתו בעיתוני התנועה כדי לקבוע את גישתו בהם.

ויכוח נוסף בין המחנות היה על דמוקרטיה פנים-מפלגתית. בעוד שבאופן רשמי התקיימו בתנועה גופים נבחרים, בפועל מרבית הסמכויות היו בידי פרייאר, ואננאדרואי ותומכיו התנגדו לגישתו האוטוקרטית.

ביוני 1949 הודיע פרייאר על מינויה של מנייאמי למהיגת המפלגה, החלטה שנפלה כהפתעה על מנהיגי המפלגה. מיד לאחר מכן נודע כי פרייאר מתכנן להינשא למנייאמי. ההחלטה גרמה לפיצול המפלגה, כשאננאדוראי מהקים את דראווידה מונטה קזגאם, היה למעורב בפוליטיקה הרשמית, והפך לאחת המפלגות העיקריות בטאמיל נאדו.

הארגון היה מעורב גם במרד הטמילי בסרי לנקה ותמך בטיגריסי השחרור של טאמיל אילם.

## קישורים חיצוניים

## הערות שוליים

קטגוריה:הודו: מפלגות
קטגוריה:הודו הבריטית: מפלגות
קטגוריה:טמיל נאדו
קטגוריה:טמילים
דרכא אחרינא

**דרכא אחרינא** (בעברית: "דרך אחרת") הוא ביטוי תלמודי בארמית שפירושו יש דרך אחרת, הביטוי בא לשימוש בעיקר כאמירה הלכתית שהכניסה למקומות מסוכנים מבחינה רוחנית איננה הכרחית וכי יש גם דרך אחרת.

## מקור
בתלמוד במסכת בבא בתרא נאמר:

ועל גמרא זו כותב הרשב"ם: "**רשע הוא** - ואף על פי שעוצם עיניו שלא היה לו לקרב אלא להרחיק מן העבירה דקיימא לן חולין (דף מד:) הרחק מן הכיעור".
הפוסקים לומדים מכך שאפילו כאשר אדם יכול לשמור על עצמו שלא להיכשל, אם יש לו דרך שלא מביאה אותו לידי ניסיון, הוא מחויב ללכת בדרך זו אף אם פחות נוחה לו או כרוכה בהוצאות.

## פסיקת ההלכה
על סמך הגמרא, כתבו הפוסקים בהלכות צניעות ושמירת העיניים שבמצב בו עומדות לפני האדם שתי דרכים, באחת ישנן נשים לא צנועות ובשנייה אין, אסור לו ללכת בדרך שיש בה חוסר צניעות אף אם יעצום עיניו ולא יגיע להרהר באיסור. כן נראה שנקטו הרי"ף והרא"ש, וכן הביאו להלכה הרב ישראל מאיר הכהן מראדין והרב ניסים קרליץ.

לכן לדוגמה כאשר אדם הולך לחנות וישנה אפשרות לבחור בין חנות שבה יש חוסר צניעות לבין חנות שאין בה חוסר צניעות, צריך לבחור בחנות הצנועה. ואין היתר ללכת לחנות הלא צנועה. אולם אם הדרך לחנות הצנועה ארוך יותר, וכל שכן אם אין כלל חנות צנועה, נחשב הדבר כ"ליכא דרכא אחרינא" כלומר אין דרך אחרת, ואזי מותר ללכת לחנות הלא צנועה בתנאי שיישמר מלהסתכל הסתכלות אסורה ומלהרהר.

### דרכא אחרינא במקרה של טירחה
כפי שהתבאר כאשר קיימת אפשרות להימנע מלעבור במקום לא צנוע, חובה לעשות כן. אמנם התוספות כתבו: "אי דאיכא דרכא אחרינא, פירוש קצר כזה, דאי בעינא למימר אפילו ארוך יותר, אם כן אין לדבר סוף" וכן פסק השולחן ערוך בדיני הרחקה מעבודה זרה. (הרב ניסים קרליץ בספר חוט השני השווה בין הדינים של עבודה זרה וצניעות). כלומר החיוב להימנע מלעבור במקום לא צנוע הוא רק כאשר הדרך השנייה הצנועה איננה מטריחה את האדם יותר מהדרך הראשונה. עוד התבאר בספר גן נעול שאם הפער בטרחה לטובת הדרך הלא צנועה הוא זעיר ולא רגילים להקפיד עליו אזי כן חייב ללכת בדרך הצנועה.

### הליכה לחופי רחצה
רחצה מעורבת בחופי רחצה ובבריכות שחייה אסורה משום איסור הסתכלות בערווה. וכן פסקו רוב הפוסקים. אולם הרב משה פיינשטיין חידש וחילק בין הסתכלות (התבוננות מעמיקה) שאסורה, לבין ראייה בעלמא שלא נאסרה בהלכה, והתיר בשעת הדחק בחו"ל לאדם חולה ללכת לשם בריאותו לבריכה מעורבת (שאין בה הפרדה מגדרית), במקום שאין בריכות נפרדות וליכא דרכא אחרינא, וזאת בתנאי שבטוח שלא יבוא לידי הרהור. אך הרב עובדיה יוסף הקשה על דבריו ודחה את האפשרות להתיר משום דליכא דרכא אחרינא וכתב שהדבר אינו אפשרי במציאות שלא יבוא לאיסור הסתכלות והרהור ובין השאר כתב "ללכת ולהתרחץ בים מעורב שכל פינות שהוא פונה והנה אשה לקראתו שית זונה ונצורת לב ואי אפשר להימנע מלהסתכל ולבוא לידי הרהורי עבירה במשך זמן שהותו שם... וכי אפשר אש בנעורת ולא תהבהב?!... לפיכך יש להימנע מרחיצה ביום מעורב שאין בו הפרדה בין אנשים לנשים, בכל אופן, אף לצורך רפואה". ויש מהפוסקים שהעלו סברא שאולי הנשים בחופים בזמנו ומקומו של הרב משה פיינשטיין היו לבושות בחלוקים אף בים. ועל כל פנים להלכה למעשה כתבו הפוסקים שקשה להסתמך בזמננו על היתרו של הרב פיינשטיין.

## ראו גם
* איסור הסתכלות בערווה
* הרהורים רעים
* הפרדה מגדרית ביהדות

## קישורים חיצוניים
* שאלות מעשיות בדיני דרכא אחרינא באתר פורום לתורה
* שיעור הלכתי בנושא דרכא אחרינא של הרב קליין באתר בינינו
* שאלות הלכתיות בדיני דרכא אחרינא באתר דין

## הערות שוליים

קטגוריה:מילים וביטויים בארמית
קטגוריה:כללים ועקרונות בהלכה
אנדריאה ואקארו

**אנדריאה ואקארו** (באיטלקית: **Andrea Vaccaro**; נאפולי, 8 במאי 1604 – נאפולי, 18 בינואר 1670 ), היה צייר איטלקי בתקופת הבארוק.

ואקארו חי בנאפולי בתקופת השלטון הספרדי, הושפע מקראווג'ו והרבה לצייר בנושאים דתיים ומיתולוגיים ובלט בעיבוד הנטורליסטי של הדמויות בציוריו.

## ביוגרפיה
ואקארו נולד בנאפולי, בהשפעת אביו החל בלימודי ספרות ולאחר מכן פנה לתחום האמנות והחל בגיל שש עשרה להתמחות אצל ג'ובאני טומאסו פסארו.
לאחר שנת 1630 היה בקשר עם גווידו רני, אנתוני ואן דייק, ופייטרו נובלי , ויצר העתקים של ציוריהם.

בשנת 1640 נולד מנישואיו השניים בנו הצייר ניקולה ואקארו .

בשנת 1656 המיתה מגפה את מחצית אוכלוסיית נאפולי ביניהם הציירים ברנרדו קוואלינו  ומאסימו סטנציונה  עימם ואקארו היה בקשר הדוק.

בשנת 1665 היה בין המיסדים של גילדת הציירים בנאפולי ביניהם הצייר הצעיר לוקה ג'ורדאנו .

בין תלמידיו של ואקארו: ג'אקומו פארלי , וג'וזפה פאטורסו .

## גלריה


Andrea Vaccaro - Loth e as filhas.jpg|לוט ובנותיו במוזיאון לאמנויות יפות בריו דה ז'ניירו
A Vaccaro Encuentro de Rebecca e Isaac Lienzo. 195 x 246 cm. Museo del Prado.jpg|פגישת יצחק ורבקה במוזיאון הפראדו
Painting of meeting between Rachel and Jacob by Andrea Vaccaro in the Royal Palace (Naples).jpg|פגישת יעקב ורחל בארמון המלכותי של נאפולי
Golden calf by Andrea Vaccaro at Galleria Napoletana (Museum of Capodimonte).jpg|עגל הזהב, מוזיאון קאפודימונטה בנאפולי
Andrea Vaccaro - David with the Head of Goliath.jpg|דוד עם ראש גוליית במוזיאון האמנות של מחוז לוס אנג'לס
The triumph of David by Andrea Vaccaro at Museum of Capodimonte (Naples).jpg|ניצחון דוד, מוזיאון קאפודימונטה
Andrea Vaccaro - Judith with the head of Holofernes.jpeg|יהודית עם ראשו הכרות של הולפרנס
Andrea Vaccaro König Midas.jpg|מידאס
Rinaldo and Armida by Andrea Vaccaro.jpg|רינאלדו וארמידה, מוזיאון קאפודימונטה
Strage degli innocenti by Andrea Vaccaro.jpg|טבח החפים מפשע, מוזיאון קאפודימונטה
Andrea Vaccaro - The Raising of Lazarus.png|החייאת לזרוס במוזיאון לאמנות של אינדיאנפוליס
Orpheus and the Bacchantes by Andrea Vaccaro.jpg|אורפיאוס והנימפות בארמון המלכותי של נאפולי


## קישורים חיצוניים

קטגוריה:ציירים של תקופת הבארוק
קטגוריה:ציירים איטלקים במאה ה-17
קטגוריה:ילידי 1604
קטגוריה:נפטרים ב-1670
הלמוט זוננפלד

**הלמוט זוננפלד** (סוננפלדט; באנגלית: **Helmut Sonnenfeldt**; 13 בספטמבר 1926 – 18 בנובמבר 2012) היה מומחה אמריקאי בולט למדיניות חוץ.

כונה "הקיסינג'ר של קיסינג'ר" בשל הזיקה הפילוסופית וההשפעה שהייתה לו על הנרי קיסינג'ר, האדריכל הראשי של מדיניות החוץ האמריקנית בממשל ניקסון ובממשל פורד.

## ביוגרפיה
[ממוזער|[אבן נגף ועליה שמו של הלמוט זוננפלד בעיירה הגרמנית גרדלגן  שבה גדל בילדותו]]
זוננפלד נולד ב-1926 בברלין שבגרמניה למשפחה יהודית. הוריו, ולתר וגרטרוד החזיקו מרפאה משפחתית. ב-1938 נשלח עם אחיו ריצ'רד  (שנודע מאוחר יותר כמתרגם הראשי במשפטי נירנברג) לבית הספר באונס קורט  של אנה אסינגר באנגליה, וכך ניצלו השניים משואת יהודי גרמניה.

ב-1944 היגר לארצות הברית והתגייס לצבא האמריקני. לאחר שירותו הצבאי למד באוניברסיטת ג'ונס הופקינס.

זוננפלד כיהן בתפקידים בכירים במועצה לביטחון לאומי ובמחלקת המדינה האמריקנית בממשלות ניקסון ופורד, ושימש כעוזרו ויועצו הקרוב של הנרי קיסינג'ר. בינואר 1971 הלין זוננפלד בפני קיסינג'ר על שהאחרון הדיר אותו מכל מעורבות בניהול היחסים מול ברית המועצות. ב-1973 חשף תחקיר של הניו יורק טיימס כי קיסינג'ר נתן אישית הוראה ל-FBI לצותת לעוזריו במועצה לביטחון לאומי ובהם גם זוננפלד. לפי מרטין אינדיק, נתן קיסינג'ר את ההוראה כדי להבטיח את עצמו מפני חשדות בנאמנות כפולה (ליהודים) וזוננפלד "מעולם לא סלח לו".

לאחר פרישתו משירות המדינה, כיהן כחוקר אורח באוניברסיטת ג'ונס הופקינס ובמכון ברוקינגס. זוננפלד הוא זוכה מדליית ליאו בק לשנת 1997, השנה החמישית שבה הוענקה המדליה.

זוננפלד הלך לעולמו ב-2012 אחרי מחלה ממושכת. הוא נקבר בבית הקברות הלאומי ארלינגטון.

## ספריו

* *Soviet Style in International Politics*. Washington, DC: Washington Institute for Values in Public Policy (1985) 
* *Soviet Politics in the 1980s*. Boulder: Westview Press  (1985) 
*  Adelphi papers, no. 150. London: International Institute for Strategic Studies  (1979)  – with William G. Hyland 

## קישורים חיצוניים

* Remembering Helmut Sonnenfeldt: A Major Figure in U.S. Foreign Policy, באתר מכון ברוקינגס, 18 בנובמבר 2019

## ראו גם
* דוקטרינת זוננפלד

## הערות שוליים

קטגוריה:מהגרים מגרמניה לארצות הברית
קטגוריה:בוגרי אוניברסיטת ג'ונס הופקינס
קטגוריה:אנשי עסקים יהודים אמריקאים
קטגוריה:אמריקאים במלחמת וייטנאם
קטגוריה:יהודים פקידי ממשל בארצות הברית
קטגוריה:אישים הקבורים בבית הקברות הלאומי ארלינגטון
קטגוריה:זוכי מדליית ליאו בק
קטגוריה:אמריקאים שנולדו ב-1926
קטגוריה:אמריקאים שנפטרו ב-2012
משהו אחר (שיר)

"**משהו אחר**" הוא שיר שהוקלט על ידי הזמרת הישראלית ניקה. הוא יצא לאור ב-30 באוגוסט 2009, בהוצאת חברת התקליטים הנרי מיוזיק, כסינגל שלא מתוך וכסינגל הסולו הראשון שלה. את השיר בדומה לקודמיו, כתב והלחין הנרי להפקה מוזיקלית שעליה היה אחראי גם כן.

השיר הגיע למקום השמיני במצעד של רדיו אמצע הדרך.

## רקע וכתיבה
השיר נכתב, הולחן והופק על ידי הנרי. בוואלה! נכתב: .

"משהו אחר" לא זכה להצלחה רבה לה ציפו ועל כך דיברה ניקה בריאיון לעיתון הארץ שם נשאלה, . היא השיבה: .

## וידאו קליפ
האודיו הרשמי של "משהו אחר" פורסם ב-1 בספטמבר 2009. הוא כולל תמונה של ניקה שצולמה בשחור-לבן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2009
קטגוריה:סינגלי בכורה מ-2009
קטגוריה:שירי ניקה
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירי אהבה
קטגוריה:שירים על געגוע
דראווידה מונטרה קזגאם

**דראווידה מונטה קזגאם** (בטמילית: **திராவிட முன்னேற்றக் கழகம்**; מילולית: הליגה המתקדמת הדראווידית; ידועה כ-**DMK** (**D**ravida **M**unnetra **K**azhagam)) היא מפלגה פוליטית טמילית-הודית שמרכזה בטאמיל נאדו, בה נכון לאוקטובר 2024 היא מפלגת השלטון, ובפודוצ'רי.

## היסטוריה
דראווידה מונטה קזגאם יונקת את שורשיה ממפלגת הצדק, מפלגה טמילית ואנטי-ברהמינית שהוקמה בנשיאות מדראס ב-1916 והפכה ב-1944 לדראווידר קזגאם. הדראווידר קזגאם פרשה ממערבות פעילה במערכת הפוליטית ההודית עקב תמיכתה במדינה עצמאית דראווינדית, אך מחלוקות פנימיות בין נשיא המפלגה פרייאר לבין מזכיר המפלגה כ. מ. אננאדוראי הביאו לפיצול במפלגה, ובספטמבר 1949 התפצל ממנה פלג בראשות אננאדוראי, שתמך במעורבות פוליטית פעילה והקים את דראווידה מונטה קזגאם.

המפלגה קראה להקמת מדינה דראווידית עצמאית עד למלחמת הודו–סין ב-1962, שגרמה להתעוררות לאומית ברחבי המדינה וגרמה למפלגה לפנות לפעילות פרו-טמילית במדראס וסרי לנקה, לצד התנגדות להפיכת ההינדי לשפת המדינה, בעיקר בדרום הודו.

המפלגה לא הריצה רשימת מועמדים רשמית עד 1962, למרות שמועמדים שונים שהזדהו עמה התמודדו כעצמאיים בבחירות. בבחירות ל ב-1967 ניצחה המפלגה את הקונגרס הלאומי ההודי והייתה למפלגת השלטון במדראס, כשהיא המפלגה המקומית הראשונה שניצחה בבחירות מדינתיות בהודו. הניצחון נבע יותר מחולשת הקונגרס מאשר תמיכה בזהות טמילית. ממשלת המפלגה שינתה את שם המדינה לטאמיל נאדו ב-1969.

ב-1972 התפצלה המפלגה, כאשר אחד ממנהיגי המפלגה,  פרש מהמפלגה והקים את אנה דראווידה מונטרה קזגאם הכלל הודית (AIAMDK), שהפכה ליריב הפוליטי העיקרי של המפלגה.

ב-1994 התפצלה מהמפלגה מרמולרצ'י דראווידה מונטרה קזגאם, שהוקמה לאחר ש אולץ לפרוש מהמפלגה לאחר שנראה כאיום על מ. ק. סטלין, בנו של מנהיג המפלגה מ. קרוננדי.

ברמה הלאומית המפלגה נדדה בין בריתות עם מפלגת העם ההודית לקונגרס.

## תוצאות בחירות

## מנהיגי המפלגה
עם הקמת המפלגה עמד בראשה כ. מ. אננאדוראי, שכיהן כמזכיר הכללי של המפלגה מספטמבר 1949 עד אפריל 1955 ומספטמבר 1960 עד מותו בפברואר 1969. בין אפריל 1955 וספטמבר 1960 היה  מזכיר המפלגה. לאחר מות אננדוראי מונה מ. קרוננדי לנשיא המפלגה, תפקיד שנוצר אז והועמד בראשות המפלגה. קרוננדי שימש כנשיא המפלגה במשך כ-49 שנים. בינואר 2017, עקב חוליו של קרוננדי מונה בנו, מ. קרוננדי סטלין לנשיא המפלגה בפועל, ולאחר מותו באוגוסט 2018 תפס את מקומו כנשיא המפלגה.

## קישורים חיצוניים

* 
* 

## הערות שוליים

קטגוריה:הודו: מפלגות
קטגוריה:טמיל נאדו
קטגוריה:טמילים
קטגוריה:מפלגות שהוקמו ב-1949
רדגסט (בירה)

**רדגאסט** (בצ'כית: **Radegast**) היא בירה צ'כית שנרקחה בנושוביצה (Nošovice), מחוז מורביה-שלזיה, בצ'כיה מאז 1970. הבירה נקראת על שם האל הסלאבי רדגאסט. מהשם של הבירה נובעת הסיסמה: "Život je hořký: Bohudík", ביטוי צ'כי שמתורגם לעברית כ"החיים מרים: תודה לאל" (בהתייחסות לטעם ה"מריר" של הבירה).

המבשלה נמצאת בבעלות פילזנר אורקוול (מאז 1999), שהיא נמצאת בבעלות אסהי (Asahi Breweries). רדגאסט היא הבירה הפופולרית ביותר במורביה.

## מוצרים
החברה מבשלת את הסוגים הבאים של בירה:

## גלריה

קובץ:Pivo_Radegast_rázná_desítka_01.jpg|Radegast Rázná 10
קובץ:RadegastTemneHorky.jpg|Radegast Temně hořký 12
קובץ:Radegast_Ratar_-_Czech_Bier.jpg|Radegast Ratar
קובץ:Birell_světlý_2018_1.jpg|טקסט=Birell, pale non-alcoholic beer|בירל, בירה חיוורת ללא אלכוהול
קובץ:Pivovar_Radegast.JPG|טקסט=Radegast Brewery in Nošovice|מבשלת רדגאסט ב-Nošovice
קובץ:Nošovice,_Pivovar_Radegast,_logo_(1).jpg|טקסט=Radegast logo in brewery|לוגו רדגאסט במבשלת הבירה

## ראו גם

* הבירה בצ'כיה

## קישורים חיצוניים
* 

* הדפים הרשמיים של Radegast Birell (צ'כית)

## הערות שוליים

קטגוריה:מכשירים שהושקו ב-1970
קטגוריה:צ'כיה: מותגי בירה
לוקה ג'ורדאנו

**לוקה ג'ורדאנו** (באיטלקית: **Luca Giordano**; נאפולי, 18 באוקטובר 1634 – נאפולי, 3 בינואר 1705), היה צייר איטלקי בתקופת הבארוק המאוחר, יוצר הדפסים ויוצר תצריבים שפעל בנאפולי, רומא, פירנצה, וונציה ובשנים 1962–1702 היה צייר החצר של מלך ספרד, קרלוס השני.

## ביוגרפיה
ג'ורדאנו בן של הצייר אנטוניו ג'ורדאנו התמחה בשנת 1650 אצל חוסה דה ריברה בהמלצת משנה מלך נאפולי, ג'ורדאנו בלט במהירות בה צייר. בהמשך למד ברומא בפארמה ובונציה ובלט באופן השימוש בצבע.

בין השנים 1682–1683 פעל בפירנצה.

בין השנים 1692–1702 שימש בספרד כצייר החצר של המלך בהזמנת קרלוס השני, מלך ספרד.

ג'ורדאנו חזר לנאפולי ב-1702.

## גלריה


Expulsion from Paradise by Luca Giordano.jpg|הגירוש של אדם וחוה מגן עדן
File:Luca Giordano 025.jpg|יצחק מברך את יעקב
Luca Giordano - Jacob and Rachel at the Well - WGA9009.jpg|יעקב ורחל ליד הבאר
(Albi) Le départ de Jacob de chez Laban - Luca Giordano - Musée Toulouse-Lautrec.jpg|יעקב נפרד מלבן במוזיאון אנרי דה טולוז-לוטרק באלבי
Samson and the Lion - Luca Giordano.jpg|שמשון משסע את האריה
Luca Giordano - Dream of Solomon - WGA09004.jpg|חלום שלמה במוזיאון הפראדו
Job (Eremitani).jpg|איוב במוזיאון בפדובה
The flight into Egypt by Luca Giordano at Metropolitan Museum of Art.jpg|הבריחה למצרים במוזיאון המטרופוליטן לאמנות
Leda and the Swan by Luca Giordano.jpg|לדה והברבור במוזיאון קאפודימונטה בנאפולי
Perseus cuts off Medusa's head by Luca Giordano.jpg|פרסיאוס עורף את ראשה של הגורגונה מדוזה במוזיאון קאפודימונטה
Sleeping venus with cupid and satyr by Luca giordano.jpg|ונוס הנמה וסאטיר במוזיאון קאפודימונטה
Lucrezia e tarquinio by Luca giordano.jpg|אונס לוקרטיה במוזיאון קאפודימונטה
The Good Samaritan by Luca Giordano.jpg|השומרוני הטוב במוזיאון קאפודימונטה
קובץ:Giordano, Luca - The Defeat of Sisera - c. 1692.jpg|תבוסת סיסרא ציור משנת 1692
Deposition of Christ by Luca Giordano.jpg|הורדת ישו מהצלב לאחר מותו במוזיאון קאפודימונטה
Ercole e Onfale. by Luca Giordano.jpg|הרקולס ואומפלה במוזיאון קאפודימונטה
Polyphemus and Galatea by Luca Giordano.jpg|פוליפמוס וגליתיאה במוזיאון קאפודימונטה
Martyrdom of St Lucia by Luca Giordano.jpg|הקדושה המעונה לוצ'יה במוזיאון קאפודימונטה
Luca Giordano 023.jpg|פרסקו האלהתם של הדוכסים לבית מדיצ'י בפאלאצו מדיצ'י-ריקארדי
LUCA GIORDANO - Alegoría del Toisón de Oro (Casón del Buen Retiro, Madrid, c. 1694).jpg|פרסקו בפארק בואן רטירו
Luca Giordano - Psyche Served by Invisible Spirits - WGA09017.jpg|פסיכה מקבלת שירות על ידי רוחות בלתי נראות בטירת וינדזור


## קישורים חיצוניים
* 

* 

## הערות שוליים

קטגוריה:ציירים של תקופת הבארוק
קטגוריה:ציירים איטלקים במאה ה-17
קטגוריה:ציירים איטלקים במאה ה-18
קטגוריה:נאפולי: אישים
קטגוריה:ילידי 1634
קטגוריה:נפטרים ב-1705
אסהי (בירה)

מבשלות **אסהי** (ביפנית: (**アサヒグループホールディングス株式会社**); באנגלית: **Asahi Group Holdings, Ltd**) היא חברת אחזקות יפנית שהמטה שלה שוכן ברובע סומידה בטוקיו ומייצרת בירה באותו השם.
ב-2019 היו לקבוצת אסהי הכנסות של 2.1 טריליון JPY. ניתן לפלח את תיק ההשקעות של אסהי באופן הבא: עסקי משקאות אלכוהוליים ביפן (40.5%), עסקים בחו"ל (32%), עסקי משקאות קלים (17.2%), עסקי מזון (5.4%) ועסקים "אחרים" (4.9%). אסהי, עם נתח שוק של 37%, היא הגדולה מבין ארבע מבשלות הבירה הגדולות ביפן ואחריה קירין ביר עם 34% וסנטורי עם 16%. לחברה 30 מפעלים ביפן. בתגובה לשוק הבירה היפני המקומי המתבגר, אסהי הרחיבה את טביעת הרגל הגאוגרפית ואת הפורטפוליו העסקי שלה באמצעות רכישה של עסקי בירה נחשקים מאוד במערב אירופה ובמרכז מזרח אירופה. זה הביא לאסהי נתח שוק גדול במדינות רבות באירופה, כמו נתח שוק בירה של 44% בצ'כיה, 32% בפולין, 36% ברומניה ו-18% באיטליה.

## היסטוריה
קודמתה של החברה, Asahi Breweries, הוקמה ב-1889. בשנת 1893, היא אורגנה מחדש כמבשלות Ōsaka Breweries. בשנת 1906, מבשלות אוסקה התמזגו עם מבשלות Nippon ומבשלות Sapporo כדי ליצור Dai-Nippon Breweries. עם זאת, לאחר מלחמת העולם השנייה, היא חולקה במסגרת חוק ביטול ריכוזיות יתר של כוח כלכלי על ידי המפקד העליון של כוחות הברית. Asahi Breweries הופרדו יחד עם מבשלות ניפון, כיום שמה מבשלות סאפורו. בשנת 1989 שונה שמה לקאטאקאנה (**アサヒビール株式会社**). בשנת 2011 היא שינתה את שמה ל-Asahi Group Holdings, חברת אחזקות, והקימה את Asahi Breweries Ltd כחברה בת. במהלך מלחמת העולם הראשונה עבדו אסירים גרמנים במבשלה.

בשנת 1990, אסהי רכשה 19.9% ממניות ענקית המבשלות האוסטרלית Elders IXL, שהפכה מאז ל-Foster's Group, שנמכרה מאוחר יותר ל־SABMiller .

בשנת 2009, אסהי רכשה את יחידת המשקאות האוסטרלית Schweppes Australia, הידועה כיום בשם Asahi Beverages.

## מותגים
הבירה העיקרית של החברה, מ-1957 ועד סוף שנות ה-80, הייתה Asahi Gold (עקפה את Asahi Draft, הנוסחה המקורית שלה, נותרה בייצור). עם זאת, Asahi Super Dry, שהוצגה בשנת 1987, הוא כיום מותג הדגל של הבירות החברה.
ממוזער|אסהי סופר דריי בפחית
ממוזער|אסהי סופר דריי בבקבוק
**Asahi Super Dry**, מוצר ששינה את תעשיית הבירה המודרנית ביפן, מתוארת כלאגר מוחלש מאוד ללא טעמי מאלט כבדים שכן מציינים את מוצרי המתחרים, עם טעם פריך ויבש המזכיר כמה בירות צפון-גרמניות. השקה מוצלחת זו הובילה לעלייה משמעותית בביקוש הצרכני לבירה יבשה ובתמורה לתפנית דרמטית בביצועים העסקיים של אסהי, וכך היא עלתה על קירין מבחינת מכירות ורווחיות.

בירות אסהי אחרות המיוצרות כוללות:
* אסהי דראפט - לאגר (הופק לראשונה ב-1892)
* Asahi Gold – Lager (מוצר דגל לשעבר; הופק לראשונה ב-1957)
* אסהי סטאוט
* Asahi Z – לאגר יבש
* Asahi Black - לאגר כהה 5% כוהל בנפח
* אסהי פריים טיים - לאגר בסגנון פילזנר גרמני (זמין רק ביפן)

מותגים שנרכשו מ-אנהאוזר-בוש אינבוו:
* מבשלת גרולש
* מבשלת פרוני
* מבשלת בירה Meantime
* גמברינוס
* פילזנר אורקוול
* רדגאסט
* ולקופופוביץ' קוזל
* Tyskie
* Lech
* Dreher
* אורסוס
* Carlton & United Breweries

## אולם בירה אסהי
המטה של Asahi Breweries בטוקיו תוכנן על ידי המעצב הצרפתי פיליפ סטארק. אולם הבירה נחשב לאחד המבנים המודרניים המוכרים ביותר בטוקיו.

## ראו גם
* בירה ביפן
* משקאות קלים אסהי

## קישורים חיצוניים

* 

*  Wiki collection of bibliographic works on Asahi Breweries

## הערות שוליים

קטגוריה:חברות הנסחרות בבורסה לניירות ערך בטוקיו
קטגוריה:מותגי בירה
קטגוריה:יפן: כלכלה
קטגוריה:מותגים יפניים
גירוסקופ מבנה רוטט

**גירוסקופ מבנה רוטט**, המוגדר על ידי ה-IEEE כ**גירוסקופ קוריוליס רוטט** (**CVG**), הוא גירוסקופ המשתמש במסה רוטטת כדי לקבוע את קצב הסיבוב.

העיקרון הפיזיקלי הבסיסי הוא שעצם רוטט נוטה להמשיך ולרטוט באותו מישור גם אם סביבת התמיכה שלו מסתובבת. אפקט קוריוליס גורם לעצם להפעיל כוח על סביבת התמיכה שלו, ועל ידי מדידת כוח זה ניתן לקבוע את קצב הסיבוב.

גירוסקופים של מבנה רוטט פשוטים וזולים יותר מגירוסקופים מכניים קונבנציונליים בעלי דיוק דומה. גירוסקופים של מבנה רוטט זולים המיוצרים בטכנולוגיית MEMS נמצאים בשימוש נרחב בסמארטפונים, מכשירי משחק, מצלמות ויישומים רבים אחרים.

## עקרון פעולה
בהינתן מסה m הנעה במהירות קווית v ביחס למערכת המסתובבת במהירות זוויתית \Omega מוגדר הכח המדומה, כח קוריוליס:\ \vec F_c = -2 m \vec \Omega \times \vec v בגירוסקופ מבנה רוטט, כאשר המסה רוטטת בתדר \omega_r, המיקום שלה מוגדר X_\text{ip} \sin(\omega_r t) ולכן המהירות, שהיא נגזרת המיקום, מוגדרת \vec{v}=X_\text{ip} \omega_r \cos(\omega_r t). בנוסף, קיים קפיץ בעל קבוע  k_\text{op}, שמתנגד לתנועת המסה בכיוון הניצב לסיבוב המערכת ולרטיטת המסה, כיוון כח קוריוליס. התנועה בכיוון כח קוריוליס y_\text{op}, המושרה על ידי הסיבוב, מתוארת על ידי:

: y_\text{op} = \frac{F_c}{k_\text{op}} = \frac{1}{k_\text{op}}2m\Omega X_\text{ip} \omega_r \cos(\omega_r t)

על ידי מדידה y_\text{op}, נוכל לפיכך לקבוע את קצב הסיבוב \Omega .

## שגיאות מדידה
כמו בכל מכשיר מדידה פיזיקלי, גם ל-CVG יש שגיאות מדידה. אף על פי שאי אפשר לדעת את מודל השגיאה המדויק אשר ייצג את השגיאה כהוויתה, מקובל להשתמש במודל שגיאה חלקי הכולל פולינום מסדר ראשון בתוספת רעש לבן על מנת לבטא את שגיאות המדידה המשמעותיות.

### מודל מתמטי
מודל השגיאה הפשוט הוא:

\tilde{\omega} = d + SF \cdot {\omega} + n( 0, \sigma)

## שימושים
גירוסקופים של מערכות מיקרואלקטרונית מכניות (MEMS) זולות הפכו לזמינות, אלה ארוזים בדומה למעגלים משולבים אחרים ועשויים לספק פלט אנלוגי או דיגיטלי. במקרים רבים, מדיד בודד כולל מספר חיישנים גירוסקופיים למספר צירים, מדידים מסוימים משלבים גירוסקופים ומדדי תאוצה מרובים (או גירוסקופים ומדדי תאוצה מרובי צירים), כדי להשיג פלט שיש לו שש דרגות חופש מלאות, יחידות אלה נקראות יחידות מדידה אינרציאליות (IMUs).

מבחינה פנימית, גירוסקופים של MEMS משתמשים בגרסאות של אחד או יותר מהמנגנונים המשתמשים בעקרון הפעולה של מסה רוטטת., בדומה ל-TFG, CRG או HRG.

## ראו גם
* FOG
* HRG
* RLG

## הערות שוליים

## קישורים חיצוניים

קטגוריה:גירוסקופים